text: Esbjerg fejrer fodbolden
  18 juni 2016 kl. 04.57
  Lørdag og søndag er der fodboldfest i Esbjerg, når DBU inviterer til EM-kampe på storskærm, VM i straffespark og masser af aktiviteter.
  Selvom Danmark ikke kvalificerede sig til EM, så er der stadigvæk mulighed for at være en del af slutrunden. Lørdag og søndag på Torvet i Esbjerg er der nemlig EM-kampe på storskærm, DM i Streetfodbold og VM i straffespark. 
  Mens der er aktiviteter på pladsen, er der mulighed for at følge duellen mellem Belgien-Irland, Island-Ungarn og Portugal-Østrig om lørdagen. Og søndag er det enten Schweiz-Frankrig eller Rumænien-Abanien, som bliver vist.
  Går man med en drøm om at blive en del af Åge Hareides trup, så kan man få bedømt sine færdigheder i dribling og hastigheden på ens skud ved arrangementet.
  Det er DBU, der arrangerer arrangementet. I juni og juli besøger de hele Danmark og spreder fodboldfesten.
  Program for fodboldfest på Torvet
  18. JUNI (10.00-23.00) 10-15: VM i Straffe10-15: Gratis fodboldaktiviteter15.00: EM på storskærm: Belgien-Irland18.00: EM på storskærm: Island-Ungarn21.00: EM på storskærm: Portugal-Østrig19. JUNI (10.00-23.00) 10-15: DM i Streetfodbold10-20: Gratis fodboldaktiviteter21.00: EM på storskærm: Schweiz-Frankrig / Rumænien-Albanien
  
  